OSNOVNA ŠKOLA – SCUOLA ELEMENTARE

BELVEDERE

Kozala 41, 51000 Rijeka Razina: 31

RKP: 11121 Razdjel: 000

Matični broj / OIB: 03328341/86030737606 Šifra županije: 08

Šifra djelatnosti: 8520 Šifra grada: 373

**PREDMET: Bilješke uz financijsko izvješće od 01. siječnja 2020. do 31. prosinca 2020.g.**

U razdoblju siječanj – prosinac 2020. godine Osnovna škola – Scuola elementare Belvedere ostvarila je ukupni prihod u iznosu od 4.856.353 kune i ukupni rashod u iznosu od 4.891.553 kune. Ostvaren je manjak prihoda nad rashodima u iznosu od 35.200 kuna.

Na ostvareni manjak prihoda za 2020.g. pribraja se preneseni višak prihoda iz 2019.g. u iznosu 81.559 kn te stoga višak prihoda raspoloživ u sljedećem razdoblju iznosi 46.359 kn. Ostvareni višak biti će utrošen u 2021. godini u skladu s namjenama od kojih je nastao.

Obrazloženje većih odstupanja u odnosu na prošlo izvještajno razdoblje i podataka prikazanih na pojedinim AOP-ima u obrascu **PR-RAS**:

AOP 064 – ostvareni prihodi su veći u odnosu na prethodnu godinu zbog povećanja osnovice i koeficijenta za obračun plaća zaposlenika.

AOP 065 – ostvareni prihodi su manji u odnosu na prethodnu godinu budući da je većina nabavljenih udžbenika za učenike za šk.god. 2020./2021. radnog karaktera te se vodila kao tekuća, a ne kapitalna pomoć.

AOP 116 – sredstva se odnose na prihode od pružanja usluge školske prehrane te naknade za učitelje produženog boravka. Prihodi su manji nego prethodne godine zbog održavanja nastave na daljinu pri čemu se naknade za navedene usluge nisu naplaćivale.

AOP 128 – sredstva se odnose na prihode Talijanske unije za troškove dnevnica i ostale troškove učitelja pratioca učenika na izletima te za stručna usavršavanja za učitelje talijanskih razrednih odjeljenja. Ostvareni prihod je ove godine veći zbog donacije Talijanske unije u sklopu projekta „Miglioramento dell' offerta formativa“ sa ciljem unaprjeđenja kvalitete nastave i poboljšanja cjelokupnog rada škole.

AOP 133 – ostvareni prihodi su manji u odnosu na prethodnu godinu budući da pojedini računi za nabavljenu opremu dospijevaju na naplatu tek u siječnju 2021.g.

AOP 151 - ostvareni rashodi su veći u odnosu na prethodnu godinu zbog povećanja osnovice i koeficijenta za obračun plaća zaposlenika.

AOP 155 – odnosi se na naknade koje ostvaruju djelatnici kao što su jubilarne nagrade, razne pomoći, božićnice, regresi itd.

AOP 162 i AOP 164 – manji rashodi u odnosu na prethodnu godinu zbog nemogućnosti održavanja stručnih usavršavanja i školskih izleta zbog epidemije Covid-19.

AOP 163 – rashodi su manji u odnosu na prethodnu godinu jer zaposlenici nisu ostvarivali pravo na prijevoz za vrijeme održavanja nastave na daljinu.

AOP 165 – sredstva se odnose na naknadu za korištenje osobnog automobila na službenom putu.

AOP 167 – rashodi su veći u odnosu na prethodnu godinu zbog povećanih potreba za nabavom materijala za čišćenje te higijenskog materijala uslijed epidemije Covida-19 kako bi se minimalizirao rizik prijenosa virusa među učenicima i djelatnicima te osigurao primjereni higijenski standard.

AOP 168 – rashodi su manji u odnosu na prethodnu godinu budući da za vrijeme provođenja nastave na daljinu nije postojala potreba za pružanjem usluge školske prehrane.

AOP 170 – veći rashodi u odnosu na prethodnu godinu zbog potrebe za nabavkom pleksiglasa za izradu pregrada za učionice.

AOP 171 – veći rashodi u odnosu na prethodnu godinu zbog nabavljenog sitnog inventara sukladno Odluci MZO-a o dodjeli sredstava osnovnim školama za nabavu nastavnih sredstava i opreme potrebne za provedbu kurikuluma iz 2019.g. Sredstva su prenesena u 2020.g. kao višak i tek tada utrošena.

AOP 177 – ostvareni su manji rashodi budući da su u 2019.g. zbog objave i provođenja natječaja za imenovanje ravnatelja škole bili povećani troškovi.

AOP 178 – rashodi su manji nego prethodne godine zbog otpisa potraživanja KD Čistoća zbog smanjenog odvoza otpada uslijed epidemije Covida-19.

AOP 181 – rashodi su manji u odnosu na prethodnu godinu zbog manjeg troška za ugovore o djelu za provođenje projekta „Moja Rijeka“ budući da nije bilo mogućnosti za provođenje uslijed epidemije Covida-19.

AOP 192 – rashodi se odnose na komunalnu naknadu i naknadu za uređenje voda te godišnje naknade za Fina certifikate.

AOP 208 – rashod se odnosi na naknade za usluge platnog prometa Erste banke.

AOP 210 – manji rashodi u odnosu na prethodnu godinu zbog manjih kašnjenja u plaćanju.

AOP 255 – rashodi se odnose na nabavu udžbenika radnog karaktera za učenike financirano od strane MZO-a.

AOP 286 – iznos se odnosi na nenaplaćene račune za 2020.g. za školsku prehranu i program produženog boravaka.

AOP 361 – u sklopu odobrenih proračunskih sredstava nabavljen je potreban uredski namještaj.

AOP 363 – u sklopu odobrenih proračunskih sredstava nabavljeni su klima uređaji za dvije učionice.

AOP 367 – u sklopu odobrenih proračunskih sredstava nabavljene su nove dodatne kamere za video nadzor škole.

AOP 375 – nabavljene su knjige za lektiru u sklopu Odluke MZO-a o raspodjeli sredstava za opremanje školskih knjižnica te udžbenici za učenike za šk.god. 2020./2021. također financiranih od strane MZO-a.

AOP 641 – stanje novčanih sredstava na kraju izvještajnog razdoblja odgovara stanju izvoda Erste&Steiermarkische banke na datum 31.12.2020.godine.

Obrazloženje većih odstupanja u odnosu na prošlo izvještajno razdoblje i podataka prikazanih na pojedinim AOP-ima u obrascu **BILANCA**:

AOP 081 – iznos se odnosi na potraživanja za naknade za bolovanja na teret HZZO-a koja još nisu refundirana. Iznos je veći u odnosu na prethodnu godinu budući da za 2020.g. nije bilo refundacije naknada plaća za bolovanja na teret HZZO-a sukladno obavijesti MZO-a.

AOP 153 – iznos se odnosi na potraživanja za naknade za usluge školske prehrane te naknade za učitelje produženog boravka koje još nisu podmirene od strane roditelja.

AOP 154 – iznos se odnosi na račune prema Dječjem vrtiću Rijeka koji refundira školi dio naknade za vodne usluge zbog zajedničkog korištenja istog priključka koji još nisu podmireni od strane vrtića.

AOP 155 – iznos se odnosi na sredstva škole koja se vode u jedinstvenoj Riznici Grada Rijeke.

AOP 170 i AOP 181 – iznosi se odnose na obveze za rashode poslovanja i obveze za nabavu nefinancijske imovine nastale u 2020.g. koje će biti podmirene u 2021.g. prema dospijeću.

Škola u 2020.godini nema primljenih niti danih zajmova i kredita te ne sudjeluje u niti jednom sudskom sporu.

Obrazloženje uz obrazac **P-VRIO**:

Izvještaj o promjenama u vrijednosti i obujmu imovine i obveza dostavljamo prazan jer nije bilo promjene na istom. Temeljem navedenog referentna stranica izvještaja ima oznaku DA.

Obrazloženje prikazanih podataka na pojedinim AOP-ima u obrascu **RAS-FUNKCIJSKI**:

AOP 110 – iznos se odnosi na ukupne ostvarene rashode škole te je jednak iznosu na AOP-u 404 u obrascu PR-RAS.

AOP 113 – iznos predstavlja rashode osnovnog obrazovanja.

AOP 122 – iznos predstavlja dodatne usluge obrazovanja koje se odnose na školsku prehranu učenika u redovitom obrazovnom programu i programu Produženog boravka.

Obrazloženje prikazanih podataka na pojedinim AOP-ima u obrascu **OBVEZE**:

AOP 001 – iznos predstavlja stanje na početku razdoblja odnosno ukupan saldo obveza iz prijašnje godine sa AOP 036

AOP 002 – iznos predstavlja nastale obveze u izvještajnom razdoblju.

AOP 019 – iznos predstavlja podmirene obveze u izvještajnom razdoblju.

AOP 036 – iznos predstavlja stanje obveza na kraju izvještajnog razdoblja koje je jednako prikazanom stanju u obrascu Bilanca na AOP-u 169. Iznos se odnosi na obračunate plaće zaposlenika za mjesec prosinac 2020., a isplaćene u siječnju 2021.g., obveze za materijalne i financijske rashode te obveze za nabavu nefinancijske imovine nastale u 2020.g. koje će biti podmirene u siječnju 2021.g.

Voditeljica računovodstva: Ravnatelj:

Irena Cecić Holjevac dr.sc. Denis Stefan